Anëtarësimi i Kroacisë në BE
Kroacia bëhet pjesë e BE-së më 1 korrik, një kthesë e rëndësishme për një vend që gjatë shpërbërjes së ish-Jugosllavisë u rrënua nga lufta
Në Bruksel, tashmë festimet kanë filluar me flamurin kroat që i bashkohet 27 flamujve të tjerë në zemrën e politikës së Bashkimit Evropian. Por, si do të ndryshojë jeta per kroatët e zakonshëm? James Ker-Lindsay i Shkollës Ekonomike të Londrës: Anëtarësimi i plotë nënkupton se Kroacia do të jetë në gjendje të shesë produktet e saj pa tarifa në të gjithë BE-në. Kreu i Dhomës kroate të Tregtisë, Nadan Vidosheviç thotë se vendi po i bashkohet BE-së duke treguar kujdes. Por pas pesë vitesh krizë ekonomike në Evropë, sondazhet tregojnë se tani janë më të paktë kroatët entuziastë rreth anëtarësimit ose që kanë besim tek institucionet e BE-së. Kroacia po kalon gjithashtu krizën e vet ekonomike. Borxhi i qeverisë është në rritje dhe dy agjenci e kanë reduktuar vlerësimin e bonove qeveritare kroate në nivel shumë të ulët. BE-ja ka përgatitur tashmë një fond prej 655 milionë eurosh për të subvencionuar Kroacinë këtë vit. Por ndërsa Kroacia do të fitojë qasje në tregun e BE-së, edhe vendet e tjera anëtare do të fitojnë qasje në tregun kroat, dhe shumë analistë thonë se bizneset jokonkurruese do ta kenë të vështirë të mbijetojnë. Corina Stratulat është analiste në Qendrën e Politikave Evropiane. Fondet e BE-së do të ndihmojnë në rinovimin e trashëgimisë kulturore të Kroacisë në qytete si Dubrovniku. Në vitin 1991, qyteti u rrethua nga ushtria dhe forcat detare jugosllave. Gjatë viteve në vijim Kroacia dhe fqinjët e saj në Ballkan ishin të përfshira në konflikte. Në vend ka ende pakënaqësi për faktin që pjesa tjetër e Evropës nuk bëri më tepër për t'i dhënë fund konfliktit. Sërish, James Ker-Lindsay. Zoti Ker-Lindsay thotë se ky transformim i Kroacisë po inkurajon vende të tjera kandidate për anëtarësim në BE, si Serbia. Dhe ai është optimist se më 1 korrik, shumë kroatë do të pranojnë përparimin që është bërë gjatë 20 viteve të fundit.